Du kan anskaffe en ladeboks på to måder. Du kan købe den selv hos en forhandler og få en elektriker til at installere den, og så er du hurtigt kørende. Du kan også forhøre elektrikeren som helt sikkert kan sælge en til dig også.
Selve installationen tager din elektriker sig af og kræver sjældent det store af dig, medmindre kablet til ladeboksen skal graves ned under indkørslen eller lignende.
Du kan også bestille en ladeboks inkl. installation gennem en ladeudbyder. Der findes mange forskellige som typisk også er elselskaber i forvejen. Det kunne være udbydere som OK, Norlys, Aura, Clever med flere.